Saidu Dansadau
Saidu Muhammed Dansadau (an haife shi a ranar 20 ga watan Yuni shekara ta alif 1953) an zabe shi a matsayin Sanata mai wakiltarmazabar Zamfara ta Tsakiya ta Jihar Zamfara, Nijeriya a farkon Jamhuriya ta huɗu ta Nijeriya, yana tafe a kan dandalin All People Party (APP). Ya kuma kan hau karagar mulki a ranar 29 ga watan Mayu shekarar 1999. An kuma sake zaben shi a watan Afrilu shekarar 2003 a kan jam'iyyar All Nigeria People's Party na tsawon shekaru hudu.

Haihuwa da farkon aiki 
An haifi Dansadau a watan Yunin 1953. Ya sami B.Sc (Ilimi) da PGD (Gudanar da Jama'a), kuma yayi aiki a matsayin malamin ilimantarwa. Ya kuma fara matsakaici, sannan daga baya ya yi noma mai yawa a shekarar 1977, kuma ya ci gaba da kasancewa cikin harkar noma a duk lokacin da yake siyasa. Ya kasance Sakataren jam'iyyar na kasa (NPN) na jihar Sakkwato daga shekarar 1981 zuwa shekarar 1983 a lokacin Jamhuriyyar Najeriya ta biyu

Aikin majalisar dattijai 
Bayan ya hau kujerarsa a majalisar dattijai a watan Yunin shekarar 1999, an nada Dansadau a kwamitocin kula da Asusun Jama'a, Kiwon Lafiya, Kwadago, Kasuwanci (shugaban), Tsare-tsaren Kasa da Harkokin Cikin Gida. Shekaru da dama ya kasance Babban Sakatare na Kungiyar Sanatocin Arewa. A watan Maris na shekarar 2005 Dansadau ya kuma yi kira ga Shugaban Majalisar Dattawa, Cif Adolphus Wabara, da ya yi murabus tunda yana da hannu a badakalar cin hancin Naira miliyan 55. A watan Afrilu na shekarar 2005 Wabara ya yi murabus daga karshe bayan zargin da aka yi cewa shi da wasu sun karbi cin hancin $ 400,000 daga ministan ilimi, Fabian Osuji.

Manazarta
http://www.afdevinfo.com/htmlreports/peo/peo_4090.html

http://www.gamji.com/haruna/haruna268.htm